PATVIRTINTA

 Jonavos r. Ruklos Jono Stanislausko

 mokyklos-daugiafunkcio centro direktoriaus

 2023 m. kovo 1 d. įsakymu Nr. V1-49

**JONAVOS R. RUKLOS JONO STANISLAUSKO MOKYKLOS-DAUGIAFUNKCIO CENTRO IKIMOKYKLINIO UGDYMO MOKYTOJO**

**PAREIGYBĖS APRAŠYMAS**

**I SKYRIUS**

**IKIMOKYKLINIO UGDYMO MOKYTOJO PAREIGYBĖ**

1**.** Ikimokyklinio ugdymo mokytojo pareigybės aprašymas (toliau – Aprašymas) reglamentuoja Jonavos r. Ruklos Jono Stanislausko mokyklos - daugiafunkcio centro (toliau – Mokykla) ikimokyklinio ugdymo mokytojo, vykdančio ikimokyklinio ugdymo programą, specialiuosius reikalavimus, funkcijas, teises ir atsakomybę.

 2. Ikimokyklinio ugdymo mokytojas (toliau–Mokytojas) yra pradinio ir ikimokyklinio ugdymo mokytojų grupės pareigybė. Kodas - 234201.

3. Mokytojo pareigybė yra priskiriama biudžetinių įstaigų specialistų grupei. Pareigybės lygis – A2.

4. Mokytojo pareigybė reikalinga valstybinei, regioninei ir savivaldybės švietimo politikai, Jonavos r. Ruklos Jono Stanislausko mokyklos-daugiafunkcio centro skyriaus „Pušaitė“ uždavinių įgyvendinimui, užtikrinant kokybišką ikimokyklinio ugdymo programos vykdymą. Ikimokyklinio ugdymo mokytojas – asmuo, ugdantis vaikus nuo vienerių iki penkerių/šešerių metų.

4**.** Mokytojas yra Jonavos r. Ruklos Jono Stanislausko mokyklos-daugiafunkcio centro (toliau-Mokykla) darbuotojas dirbantis pagal darbo sutartį ir gaunantis atlyginimą iš valstybės ir savivaldybės biudžeto. Jį į darbą priima ir atleidžia Mokyklos direktorius.

5**.** Mokytojas tiesiogiai pavaldus direktoriaus pavaduotojui ugdymui skyriui ,,Pušaitė“ ir atskaitingas Mokyklos direktoriui.

**II SKYRIUS**

**SPECIALŪS REIKALAVIMAI IKIMOKYKLINIO UGDYMO MOKYTOJO PAREIGAS EINANČIAM DARBUOTOJUI**

6. Šias pareigas einantis darbuotojas turi atitikti šiuos specialius reikalavimus:

6.1. Mokytojas privalo turėti aukštąjį arba aukštesnįjį (įgytą iki 2009 metų arba specialųjį vidurinį, įgytą iki 1995 metų) išsilavinimą ir būti baigęs vieną iš mokytojų rengimo ikimokyklinėms įstaigoms studijų krypties programų ir turėti pedagogo kvalifikaciją (pagal Reikalavimų mokytojų kvalifikacijai aprašo patvirtinto Lietuvos Respublikos švietimo ir mokslo ministro 2014 m. rugpjūčio 9 d. įsakymu Nr. V-774, 1 ir 2 prieduose nurodytas studijų programas);

6.2. Mokytojas privalo turėti bazinę kompiuterinio raštingumo kvalifikaciją ir mokėti dirbti šiomis kompiuterio programomis: MS Word, MS Excel, Power Point, MS Outlook, Internet Explorer;

6.3. Mokytojas privalo mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės;

6.4. Mokytojas privalo būti išklausęs specialiosios pedagogikos ir specialiosios psichologijos kursus mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK-2481 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“;

6.5. Mokytojas turi būti susipažinęs ir gebėti dirbti vadovaujantis Lietuvos Respublikos darbo kodeksu, Lietuvos Respublikos švietimo įstatymu, Jungtinių Tautų vaiko teisių konvencija, Lietuvos higienos norma HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“, Lietuvos Respublikos švietimo ir mokslo ministerijos patvirtintais teisės aktais, programomis, rekomendacijomis ir kitais dokumentais, reglamentuojančiais ikimokyklinio amžiaus vaikų ugdymą, Mokyklos nuostatais, darbo tvarkos taisyklėmis, strateginiu ir kitais Mokyklos veiklos planais, Mokyklos direktoriaus įsakymais, kolektyvine sutartimi ir kitais teisės aktais bei lokaliniais Mokyklos dokumentais, reglamentuojančiais vaikų ugdymą ir mokytojo darbą bei šiuo pareigybės aprašymu;

6.6. Mokėti valdyti, kaupti, sisteminti, apibendrinti informaciją ir rengti išvadas;

6.7. Gebėti paruošti dokumentus pagal dokumentų rengimo taisykles.

**III SKYRIUS**

**IKIMOKYKLINIO UGDYMO MOKYTOJO VEIKLOS PRINCIPAI**

7. Mokytojas vadovaujasi šiais principais:

7.1. visumine ugdymo samprata – organizuodamas veiklą Mokytojas paiso vaiko raidos ir vaikų kultūros dėsningumų, siekia jo vertybinių nuostatų, jausmų, vidinio ir išorinio pasaulio dermės;

7.2. individualizavimas – ugdymas grindžiamas kiekvieno vaiko asmenybės pažinimu, ugdymo(si) poreikių pripažinimu, numatant veiklas ir sudarant sąlygas kiekvienam vaikui ugdytis ir tobulėti;

7.3. tęstinumas – tęsiamas šeimoje ir/ar artimoje aplinkoje pradėtas pozityvus vaiko ugdymas;

7.4. dermė – derinami šeimos ir įstaigos interesai, lūkesčiai dėl vaikų pasiekimų, ugdymo(si) būdų, rūpinamasi šeimos švietimu.

**IV SKYRIUS**

**IKIMOKYKLINIO UGDYMO MOKYTOJO TEISĖS**

8. Mokytojas turi teisę:

8.1. pasirinkti pedagoginės veiklos metodus ir formas;

8.2. gauti informaciją apie valstybės ir regiono švietimo naujoves;

8.3. gauti informacinę, konsultacinę, metodinę pagalbą iš administracijos, socialinio pedagogo, logopedo, sveikatos priežiūros specialisto ir kitų specialistų/institucijų, Vaiko teisių apsaugos tarnybos, Pedagoginės psichologinės tarnybos ir kt., teikiančių kvalifikuotą pagalbą vaikui ir įstaigai;

8.4. teikti siūlymus administracijai dėl ugdymo proceso ir įstaigos veiklos tobulinimo;

8.5. teisės aktų nustatyta tvarka tobulinti kvalifikaciją, atestuotis;

8.6. turėti darbo saugą ir higienos normas atitinkančias darbo sąlygas;

8.7. dalyvauti įstaigos savivaldoje;

8.8. būti profesinių sąjungų, organizacijų, susivienijimų, politinių partijų nariu, nedarbo metu dalyvauti politinėje veikloje;

8.9. vadovautis Lietuvos Respublikos Konstitucijoje, Darbo kodekse ir Mokyklos Darbo tvarkos taisyklėse bei Kolektyvinėje sutartyje numatytomis teisėmis ir pareigomis

**V SKYRIUS**

**IKIMOKYKLINIO UGDYMO MOKYTOJO FUNKCIJOS**

9. Mokytojo funkcijos:

9.1. planuoja, organizuoja ir vykdo ugdomąjį procesą:

9.1.1. planuoja grupės ugdomąją veiklą. Organizuodamas ir vykdydamas ugdomąjį procesą grupėje, atsižvelgia į individualius vaikų ugdymosi poreikius, amžių, raidos ypatumus, vadovaujasi įstaigos ikimokyklinio ugdymo programos tikslais, veiklos principais bei Lietuvos Respublikos dokumentais, reglamentuojančiais ikimokyklinio amžiaus vaikų ugdymą;

9.1.2. ugdo ir/ar dalyvauja vaikų ugdymo(si) procese;

9.1.3. kuria grupės ugdomąją aplinką, parenka priemones;

9.1.4. užtikrina veiklos tęstinumą derindamas veiklą vidaus ir lauko ugdomosiose aplinkose;

9.1.5. užtikrina (derina tarpusavyje) kokybišką vaikų ugdymą(si), priežiūrą ir globą;

9.1.6. tenkina vaikų saviraiškos bei saviugdos poreikius, plėtoja kultūrinius interesus, formuoja saugos veikloje bei buityje įgūdžius.

9.2. Saugo ir stiprina vaikų sveikatą; garantuoja vaikų fizinį ir psichologinį saugumą grupėje, salėje, kitose įstaigos erdvėse, žaidimų aikštelėse ir kt.:

9.2.1. pastebėjus smurto apraiškas praneša direktoriui arba direktoriaus pavaduotojui skyriui „Pušaitė“;

9.2.2. vaistus, dezinfekcines priemones, degtukus, adatas, laiko vaikams neprieinamuose vietose, leidžia naudotis žirklėmis tik suaugusiųjų priežiūroje;

9.2.3. lipant laiptais, einant pasivaikščioti, laikosi saugumo: vienas suaugęs eina vaikų grupės priekyje, kitas-gale;

9.2.4. lauke stebi, kad aikštelėse nebūtų vaikams pavojingų daiktų, stiklo duženų, atsikišusių briaunų, sausmedžių ir pan.;

9.2.5. pasivaikščiojimo metu nuolat stebi ir skaičiuoja vaikus. Pasigedus vaiko, skubiai informuoja administraciją, tėvus, policiją;

9.2.6. išvykstant su vaikais į išvykas, ekskursijas praneša direktoriaus pavaduotojui skyriui „Pušaitė“ (arba laikinai pavaduojančiam), iš anksto pateikia vaikų ir lydinčių asmenų sąrašą;

9.2.7. išvesti vaikus už įstaigos ribų galima tik lydint Mokytojo padėjėjo ir tėvams sutikus;

9.2.8. stebi, kad pasivaikščiojimo metu vaikai neprivalgytų nuodingų grybų, uogų, žolių ir kt.;

9.2.9. įvykus nelaimingam atsitikimui, suteikia pirmąją pagalbą, informuoja administraciją, palydi nukentėjusįjį į gydymo įstaigą;

9.2.10. kartu su Mokytojo padėjėja plauna žaislus, prižiūri augalus, gėles;

9.2.11. padeda Mokytojo padėjėjui organizuoti vaikų maitinimą, kontroliuoja vaikų maitinimą: porcijų dydį, estetinį stalo vaizdą;

9.2.12. neįleidžia į grupę pašalinių asmenų;

9.2.13. neišleidžia vaikų vienų į namus;

9.2.14. nuolat stebi kiekvieno vaiko sveikatos būklę. Vaikui susirgus praneša tėvams ir, esant reikalui, kreipiasi pagalbos į sveikatos priežiūros specialistą;

9.2.15. skiria daug dėmesio naujai atvykusiam vaikui jo adaptacijos laikotarpiu;

9.2.16. žaidžia kartu ir stebi žaidžiančius vaikus;

9.2.17. neleidžia žaisti su žaislais aštriomis briaunomis, sulankstyta skarda, polietileniniais maišeliais;

9.2.18. neduoda žaidimams tuščių indų, kuriuose buvo cheminės ar kitos panašios kilmės medžiagos;

9.2.19. nepalieka vienų miegančių vaikų, neužkloja jiems galvos antklode;

9.2.20. veda vaikus už įstaigos ribų, tik prieš tai užpildžius tam skirto registravimo žurnalą;

9.2.21.stebi, kad vaikai, būdami lauke kaitriu metų laiku, dėvėtų lengvus galvos apdangalus;

9.2.22. nepalieka vaikų vienų be priežiūros patalpoje, pasivaikščiojimo kieme metu ar einant už įstaigos ribų;

9.2.23. nuolat apžiūri baldus, kad nebūtų išlindusių vinių, atplaišų;

9.2.24. asmeninius daiktus laiko tam skirtoje užrakinamoje spintoje;

9.2.25. išvykas, ekskursijas su vaikais organizuoja pagal Lietuvos Respublikos Švietimo ir mokslo ministerijos 2005 m. kovo 1 d. įsakymu Nr. ISAK-330 patvirtintą Vaikų turizmo organizavimo aprašą.

9.3. Rengia individualias vaikų ugdymo(si) programas;

9.4. sistemingai vertina, fiksuoja vaikų pasiekimus ir daromą pažangą;

9.5. sistemingai informuoja, pagal kompetenciją, konsultuoja tėvus (globėjus, rūpintojus) apie

vaikų pasiekimus, daromą pažangą, ugdymo(si) poreikius ir/ar iškilusias problemas (sveikatos, prigimtinių, socialinių poreikių tenkinimo ir kt.);

9.6. bendradarbiauja su šeima, skatina tėvus (globėjus, rūpintojus), dalyvauti grupės veikloje;

9.7. priima vaiką į grupę ir išleidžia į namus tik su tėvais (globėjais, rūpintojais), kitais

suaugusiais asmenimis, turinčiais raštišką tėvų (globėjų, rūpintojų) leidimą/prašymą;

9.8. derina šeimos ir įstaigos interesus, siekia kokybiško vaikų ugdymo(si) galimybių didinimo;

9.9. inicijuoja ir/ar dalyvauja bendruose įstaigos renginiuose, projektuose ir kitose veiklose, t. y. siekia bendrauti ir bendradarbiauti su vietos bendruomene, administracinėmis bei socialinėmis rūpybos įstaigomis, įvairiomis visuomenės organizacijomis, kitomis miesto ir šalies ikimokyklinėmis įstaigomis ir ugdymo institucijomis, prisideda prie bendruomenės socialinių programų įgyvendinimo ir plėtotės;

9.10. bendradarbiauja su kitais grupėje, Mokykloje dirbančiais specialistais (Mokytojo padėjėju, meninio ugdymo mokytoju, socialiniu pedagogu, logopedu, psichologu, sveikatos priežiūros specialistu ir kt.) vaikų ugdymo(si) klausimais;

9.11. dalyvauja bendrose skyriaus „Pušaitė“ veiklose: posėdžiuose, pasitarimuose, skyriaus „Pušaitė“ ikimokyklinio ugdymo programos rengime, vidaus įsivertinimo vykdyme, projektų kūrime ir kitose veiklose;

9.12. informuoja Mokyklos administraciją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą;

9.13. užtikrina savo darbo kokybę;

9.14. laiku pildo Elektroninį dienyną, vykdo tikslią vaikų lankomumo apskaitą;

9.15. nuolat tobulina savo kvalifikaciją, t. y. tikslingai išnaudoja skirtas 4 valandas per savaitę

metodinei veiklai (ugdomojo proceso planavimas ir pasiruošimas kasdienei ugdomajai veiklai, dokumentacijos, susijusios su ugdymu, tvarkymas, individualių ugdymo programų rengimas, tėvų (globėjų, rūpintojų) informavimas, konsultavimas ugdymo klausimais, ugdytinių pasiekimų vertinimas, projektų rengimas, savišvieta, vidaus įsivertinimo atlikimas, ugdytinių lankymas namuose, pasirengimas renginiams, šventėms, ugdymo priemonių įsigijimas, kūrimas, gaminimas ir kt.);

9.16. vykdo Darbo saugos ir sveikatos, Gaisrinės saugos instrukcijas, Mokyklos darbo tvarkos

taisykles, darbuotojų Etikos kodekso reikalavimus, vadovaujasi asmens duomenų teisinės apsaugos ir visuomenės informavimo įstatymuose pateikiamomis nuostatomis dėl vaiko teisių užtikrinimo;

9.18. be šiame aprašyme išvardytų pareiginių funkcijų, Mokytojas vykdo ir kitus direktoriaus ir/ar jo įgalioto asmens nenuolatinio pobūdžio pavedimus susijusius su Mokyklos veikla.

**VI SKYRIUS**

**ATSAKOMYBĖ IR ATSKAITOMYBĖ**

10. Mokytojas teisės aktų nustatyta tvarka atsako už jam paskirtos grupės vaikų saugumą ir gyvybę ugdymo(si) proceso metu įstaigoje ir už jos ribų.

11. Mokytojas Darbo kodekso ir kitų teisės aktų nustatyta tvarka atsako už tinkamą pareigybės aprašyme nustatytų funkcijų vykdymą.

12. Mokytojas teisės aktų nustatyta tvarka atsako už įstaigos darbo tvarkos, darbų saugos ir sveikatos, gaisrinės saugos, higienos reikalavimų vykdymą.

13. Mokytojas teisės aktų nustatyta tvarka atsako už konfidencialų gautų duomenų naudojimą ir tvarkymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_